**INSTITUT ZA ETNOLOGIJU I FOLKLORISTIKU**

**Šubićeva 42, 10 000 Zagreb**

**E-mail:** **institut@ief.hr**

Temeljem članka 27. Statuta Instituta za etnologiju i folkloristiku, Programskog ugovora zaključenog s Ministarstvom znanosti i obrazovanja dana 8. prosinca 2023. (urbroj: 9-03-01/18-23-03), Dodatka 1. Programskog ugovora zaključenog s Ministarstvom znanosti, obrazovanja i mladih dana 12. prosinca 2024. (9-03-01/05-24-06-05) te Odluke ravnateljice Instituta o raspisivanju natječaja i imenovanju natječajnog povjerenstva od 23. svibnja 2025. (urbroj: 6-01-01/06-25-01-01) Institut raspisuje

## NATJEČAJ

## za popunu sistematiziranog radnog mjesta:

* **Računovodstveni referent** – radno mjesto III. vrste– 1 izvršitelj/ica na neodređeno vrijeme

Osim općih uvjeta za zasnivanje radnog odnosa pristupnici trebaju ispunjavati i sljedeće uvjete:

* završeno srednjoškolsko obrazovanje u trajanju od najmanje četiri godine,
* najmanje jedna godina radnog iskustva u financijskim i računovodstvenim poslovima,
* znanje rada na računalu.

Prednost imaju kandidati s iskustvom u vođenju poslova proračunskog računovodstva.

Poslovi radnog mjesta iz natječaja definirani su čl. 23., st.1, t. 3.2. Pravilnika o unutarnjem ustroju i ustroju radnih mjesta Instituta za etnologiju i folkloristiku (dostupan na poveznici <https://www.ief.hr/wp-content/uploads/2024/09/Pravilnik-o-unutarnjem-ustroju-i-ustroju-radnih-mjesta_2024..pdf>

Uz pisanu prijavu pristupnici za radno mjesto moraju priložiti: životopis s opisom dosadašnjeg rada, presliku potvrde o završenom srednjoškolskom obrazovanju u trajanju od najmanje četiri godine, elektronički zapis Hrvatskog zavoda za mirovinsko osiguranje s podacima vezano uz radni staž.

Na temelju čl. 13. Zakona o ravnopravnosti spolova na oglas se mogu javiti osobe oba spola.

Pristupnici koji se pozivaju na pravo prednosti prilikom zapošljavanja sukladno:

1) čl. 102. Zakona o hrvatskim braniteljima iz Domovinskog rata i članovima njihovih obitelji,

2) čl. 9. Zakona o profesionalnoj rehabilitaciji i zapošljavanju osoba s invaliditetom,

3) čl. 47 Zakona o civilnim stradalnicima iz Domovinskog rata,

uz pisanu prijavu na natječaj i dokaze o ispunjavanju uvjeta, dužni su priložiti i sve potrebne dokaze prema navedenim Zakonima. Popis dokaza za pristupnike koji se pozivaju na pravo prednosti sukladno Zakonima navedenim pod 1) i 3) dostupan je na poveznici na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>

**Rok za podnošenje prijava na natječaj:** 8 dana od njegove objave na mrežnim stranicama Hrvatskog zavoda za zapošljavanje te na mrežnim stranicama Instituta.

Sva natječajna dokumentacija podnosi se isključivo u elektroničkom obliku, u jednom objedinjenome dokumentu u PDF formatu, na e-adresu: **institut@ief.hr** s obaveznom naznakom u predmetu poruke „Za natječaj“.

Nepotpune i nepravodobne prijave neće se razmatrati.

O rezultatima izbora pristupnici će biti obaviješteni u roku od 8 dana od donošenja odluke o izboru.

Natječaj se provodi sukladno odredbama Pravilnika o raspisivanju i provedbi javnih natječaja koji je dostupan na poveznici <https://www.ief.hr/wp-content/uploads/2019/12/Pravilnik-o-raspisivanju-i-provedbi-javnih-natjecaja-IEF.pdf>.

Institut za etnologiju i folkloristiku